kalixlouiis/myanmar-wikipedia-corpus huggingface dataset:
သက်ရောက်မှု ငလျင်ကြောင့် ထိခိုက်ပျက်စီးမှုအရေအတွက်ကို မသိရှိရပေ။
သို့သော် အမျိုးသားငလျင်သတင်းအချက်အလက်စင်တာက လူ ၁၀ မှသည် ၅၀ ပတ်ဝန်းကျင် သေဆုံးခဲ့ရသည့် သေဆုံးမှုဖော်ပြချက်များ ဖြစ်ခဲ့သည်ဟု ဖော်ပြခဲ့သည်။
ပြင်ဦးလွင် မျက်မြင်သက်သေများက ပြောသည်မှာ ငလျင်လှုပ်ခတ်သည့်အချိန်တွင် မိုးချိန်းသံကဲ့သို့ အသံကြီး ဖြစ်ပေါ်ခဲ့သည်ဟု ဆိုခဲ့သည်။
အစိုးရအဆောက်အဦများမှ နံရံများ၊ အုတ်နံရံများ၊ သစ်သားတန်းများနှင့် သရွတ်များ စသည်တို့သည် အောက်သို့ပြုတ်ကျခဲ့သည်။
ဆေးရုံတစ်ခုမှ မီးခိုးတိုင်နှစ်ခုသည် ပြုတ်ကျခဲ့ကာ မိသားစုဆေးရုံတစ်ခု၏ အမိုးသည် ပြိုကျပျက်စီးခဲ့သည်။
ဝတ်ပြုချက်ကျောင်းတစ်ခုသည် ငလျင်လှုပ်ခတ်ခဲ့သည့်အတွက် ယိုင်နဲ့သွားခဲ့သည်။
လှုပ်ခတ်ခဲ့သည့် ပြင်းအားသည် ထိုဒေသတွင် ၈ မှ ၉ အထိ ရှိခဲ့သည်။
ဘန်ဂလိုများစွာသည် ပျက်စီးခဲ့ပြီး အချို့သည် လူများနေထိုင်ရန်အတွက် စိတ်ချရမှုမရှိသည့် အနေအထား ဖြစ်သွားသည်။
နောင်ချိုနှင် ဆမ္မဆယ်ရွာအကြားရှိ ရထားလမ်းသည်လည်း ကျောက်တောင်များပြိုကျသဖြင့် ဝန်ဆောင်မှုများ ပျက်စီးခခဲ့သည်။
မြေပြင်ပျက်စီးမှုသည် မြင်သာပြီး ရထားလမ်းမှာမူ ကွေးသွားခဲ့သည်။
ဂုတ်ထိပ်ဘူတာအနီးတွင် မြေပြိုမှုများ ဖြစ်ပွားခဲ့သည်။
အဆင့် အေ အဆင့်ရှိသည့် အင်္ဂတေအဆောက်အဦးများသည် ပြင်းထန်စွာပျက်စီးမှုများ ဖြစ်ပေါ်ခဲ့သည်။
အနီးအနားရှိ တောင်များမှ မြေပြိုမှုဖြစ်စဉ်များစွာဖြစ်ပွားခဲ့ပြီး မြို့များရှိ ဘုရားတိုင်းသည် လုံးဝပျက်စီးခဲ့ရသည်။
မန္တလေး မျက်မြင်တွေ့ရှိသူများစွာက ငလျင်လှုပ်ခတ်နေစဉ်အတွင်းတွင် ရပ်နေရန်ပင် များစွာခက်ခဲခဲ့သည်ဟု ဆိုခဲ့သည်။
ငလျင်ကြောင့် ကတ်သီဒရယ်ကျောင်းတော်တစ်ခုသည် ပြင်းထန်စွာ ပျက်စီးခဲ့သည်။
Wesleyan ကျောင်းတစ်ခုသည်လည်း အင်္ဂတေအဆောက်အဦဖြစ်သည့်အတွက် ကြီးမားစွာပျက်စီးခဲ့သည်။
အဆင့် (A) ရှိသည့် အုတ်အဆောက်အဦများနှင့် ဘုရားများ၊ ဘုန်းတော်ကြီးကျောင်းများ အားလုံးနီးပါးတို့သည် ပျက်စီးခဲ့ရသည်။
အဆောက်အဦ ငါးခုသည် လုံးဝပြိုကျသွားခဲ့သည်။
ရော့စီဖော်ရယ်စကေးတိုင်းတာချက်အရ ဤငလျင်၏ လှုပ်ခတ်မှုသည် ပမာဏ ၉ အထိ ရောက်ရှိခဲ့သည်။
တောင်ကြီး တောင်ကြီးတွင် လှုပ်ခတ်မှုသည် တစ်မိနစ်ကျော်ကြာမြင့်ခဲ့သည်။
အိမ်များ၏ မီးခိုးတိုင်အားလုံးနီးပါးသည် ပြုတ်ကျခဲ့ကာ စစ်တပ်ဆိုင်ရာအဆောက်အဦများတို့သည်လည်း ပျက်စီးခဲ့သည့် အခြေအနေ ဖြစ်သည်။
မိုးကုတ် လှုပ်ခါမှုသည် အုတ်အဆောက်အဦများကို ပျက်စီးစေကာ ဘုရားစေတီများစွာကို ပြိုကျစေခဲ့သည်။
မြေပြိုမှုကြောင့် ရေပိုက်လိုင်းများ ပျက်စီးစေခဲ့ကာ မြို့တွင် နှစ်ညတာ လျှပ်စစ်ပြတ်တောက်မှု ဖြစ်ပေါ်ခဲ့သည်။
အခြားဧရိယာများ ငလျင်နှင့် ဝေးကွာသည့်နေရာများဖြစ်ကြသည့် ရှမ်းပြည်နယ်၊ ပဲခူးတိုင်းဒေသကြီး၊ ကျင်ပြည်နယ်၊ စစ်ကိုင်းတိုင်းဒေသကြီးနှင့် ကယားပြည်နယ်တို့တွင်လည်း လှုပ်ခတ်မှုကို အနည်းငယ်ခံစားခဲ့ရသည်။
ထို့အပြင် လှုပ်ခါမှုကြောင့် ဖြစ်ပေါ်လာသည့် ဆူညံသံများကိုလည်း ကြားခဲ့ရပြီး ငလျင်တုန်ခါမှုပြင်းအားသည် ၆ နှင့် ၇ အကြား ရှိခဲ့သည်။
အဆောက်အဦအချို့သည် ကျိုးပဲ့မှုများဖြစ်ပေါ်ခဲ့သည်။
သို့သော်လည်း ပျက်စီးသွားသည့်အထိ မပြင်းထန်ခဲ့ပေ။
သီပေါ်မြို့တွင် အင်္ဂတေအဆောက်အဦများစွာတို့သည် ဆိုးရွားစွာ ပျက်စီးခဲ့ရပြီး မီးခိုးတိုင်များသည်လည်း ပြိုကျခဲ့သည်။
မြေကြီးထဲမှ အရည်များထွက်လာခြင်းများသည် နေရာအတော်များများတွင် ဖြစ်ပေါ်ခဲ့သည်။
မြန်မာနိုင်ငံ တောင်ပိုင်းနှင့် မြောက်ပိုင်း၊ ထိုင်းနိုင်ငံ၏ အစိတ်အပိုင်းများတွင် ညင်သာသည့် လှုပ်ခါမှုကို ခံစားခဲ့ရသည်။
၎င်းလှုပ်ခါမှုကို လူအများစုသည် ခံစားသိရှိခဲ့ရသည်။
ပြင်းအားသည် ၄ (ပျော့) နှင့် ၅ (အလယ်အလတ်) အကြား ရှိခဲ့သည်။
ပျက်စီးမှုများနှင့် ပတ်သက်၍ ထုတ်ပြန်မှု မရှိခဲ့ေပ။
ရန်ကုန်နှင့် ချင်းတောင်တန်းတွင် ငလျင်ကို သတိထားမိရုံမျှသာ ဖြစ်ခဲ့သည်။
သို့သော်လည်း လှုပ်ခါမှုသည် မီးအိမ်များအား တွဲလောင်းကျစေခြင်း၊ ဆိပ်ကြီးခနောင်တိုတွင် မီးတိုင်များသည် ယိုင်သွားခြင်း စသည်တို့ ဖြစ်ပေါ်သည်အထိ ပြင်းခဲ့သည်။
စစ်တွေတွင် အမြင့်ဆုံးလှုပ်ခတ်မှုကို ခံစားခဲ့ရသည်ဟု ဆိုခဲ့သည်။
ပြင်ပလင့်များ ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ။
Uncover သည် ဆွီဒင်အဆိုတော် ဇာရာလက်ဆင် (Zara Larsson) သီဆိုထားသည့် သီးချင်းဖြစ်သည်။
၂၀၁၃ ခုနှစ်တွင် ထွက်ရှိခဲ့သည့် "Introducting" တွင် ဤသီချင်းတွင် ပါဝင်ခဲ့သည်။
သီချင်းကို ၂၀၁၃ ခုနှစ်၊ ဇန်နဝါရီလ ၂၁ ရက်နေ့တွင် ထုတ်ဝေခဲ့သည်။
Marcus Sepehrmanesh, Robert Habolin နှင့် Gavin Jones တို့က ရေးသားထားကာ Habolin က ထုတ်ဝေခဲ့သည်။
တစ်ညအိပ်နှစ်ရက် ( သို့မဟုတ် 1 Night & 2 Days; အတိုကောက်အားဖြင့် 1N2D; ဟန်းဂု:1박 2일) သည် တောင်ကိုရီးယားနိုင်ငံ၊ KBS2 ရုပ်သံလိုင်းက အပတ်စဉ် တနင်္ဂနွေနေ့တိုင်း ဒေသစံတော်ချိန် ၆:၂၅ နာရီတွင် ထုတ်လွှင့်ပြသလျက်ရှိသည့် လက်တွေ့ဘဝ ရသစုံအစီအစဉ်တစ်ခုဖြစ်သည်။
လက်ရှိအဖွဲ့ဝင်များမှာ ဂင်မ်ဂျုံမင်း၊ ယောန်းဂျောင်ဟွန်း၊ မွန်းဆယ်ယွန်း၊ ဂင်မ်ဆောန်းဟို၊ ဒင်းဒင်း၊ ရာဗီတို့ ဖြစ်သည်။
အစီအစဉ်၏ ဆောင်ပုဒ်မှာ "Real Wild Road Variety" ဖြစ်သည်။
တောင်ကိုရီးယားနိုင်ငံအတွင်း သွားရောက်လည်ပတ်စရာ နေရာများကို တင်ဆက်ရန် ရည်ရွယ်သည်။
OrganizationYearHonorRefMinistry of Culture, Sports and Tourism2010 Appreciation Plaque '1박2일'제작팀, 한국의 숨은 관광지 소개로 문광부 '감사패' TV Daily. January 4, 2010. Retrieved January 6, 2010. Korea Tourism Star – Merit 2018Presidential Commendation ကိုးကား ကဏ္ဍ:တောင်ကိုရီးယားနိုင်ငံရှိ ဖျော်ဖြေရေး ကဏ္ဍ:တောင်ကိုရီးယား ရသစုံရုပ်သံအစီအစဉ်များ ကဏ္ဍ:ကိုရီးယားဘာသာစကား ရုပ်မြင်သံကြား အစီအစဉ်များ။
အရှေ့အဖွင့်အပြန့်သရ () သည် အပြောဘာသာစကားအချို့တို့တွင် အသုံးပြုသော သရသံ အမျိုးအစားများထဲက ပုံစံတစ်ခုဖြစ်၍ နိုင်ငံတကာသဒ္ဒဗေဒအက္ခရာတွင် (အာ-သရ) ဖြင့်ပြဆိုသည်။
အခြေခံသရရှစ်ခုထဲက တစ်ခုဖြစ်၍ အခြေခံသရဆိုသည်မှာ သဒ္ဒဗေဒအရ တိုင်းတာ(သတ်မှတ်)ခြင်းစနစ်တွင် "အခြေခံကျသော ရည်ညွှန်းကိုးကား အသံ" ကိုသာ ပြဆိုရန်ဖြစ်ပြီး မည်သည့်ဘာသာစကားတစ်ခု၏ သရသံကိုမျှ တိုက်ရိုက်ကိုယ်စားပြုပေးသည်မဟုတ်ပေ။
John Coleman: Cardinal vowels သရဇယား၏ လက်ဝဲဘက်အောက်ခြေ၌တည်ရှိသည်။
သို့သော် ဖော်ပြထားသော စတုဂံပုံ သရဇယား၏ တိကျမှုကို အငြင်းပွားကြပြီး ဤအသံသည် အသံပိုင်းဆိုင်ရာအရ အလွန် ပွင့်(ဖွင့်)သည့်အနေအထားဖြစ်ကာ လျှာ၏ တည်နေရာ ရှေ့နောက်သဘောသည် ထင်ထင်ရှားရှားမရှိတော့ပေ။
ဤသရ၏ တိကျသော အရည်အသွေးနှင့်ပတ်သက်၍ မတူညီကြသော အနက်ဖွင့်ဆိုမှုများလည်းရှိရာ ဒန်းညာ ဂျုံးဇ်၏ ရှေးက အသံသွင်းထားမှု(အသံ) သည် ဂျွန် ဝဲလ်ဇ်၏ အသံသွင်းထားမှု(အသံ) ထက်ပို၍ (လျှာ)ရှေ့သို့အနည်းငယ်ရောက်ရှိကာ အဖွင့်အနေအထားမှာ ဂျွန် ဝဲလ်ဇ်ကဲ့သို့ လုံးဝမပွင့်ပေ။
Geoff Lindsey (2013) The vowel space, Speech Talk လက်တွေ့အားဖြင့် သဒ္ဒဗေဒပညာရှင်များက ဤသရကို အလယ်အဖွင့်အပြန့်သရအတွက်သုံးနိုင်သည်၊ အရှေ့အဖွင့်နီးပါးအပြန့်သရ နှင့် ပို၍နီးစပ်သည်ဟု ယူဆသတ်မှတ်ကြသည်။
Keith Johnson: Vowels in the languages of the world (PDF), p. 9 နမူနာအားဖြင့် အင်္ဂလိပ်ဘာသာစကား၏ သမိုင်းကြောင်းအရ ဤသည်မှာပုံမှန်သဘောတရားဖြစ်၏။
ထိုသို့ အရှေ့ နှင့် အရှေ့နီးပါးကိုပြဆိုသော သင်္ကေတများ ပျောက်သွားခြင်းသည် အများအားဖြင့် ပြဿနာမရှိဟု ယူဆကြသည်။
အကြောင်းမှာ လူ့၏အာရုံခံနိုင်မှုအရ ထိုနှစ်ခုကြားကွဲပြားမှုသည် အလွန်သေးကွေးလှပြီး ထိုနှစ်ခုကို ခွဲခြားကွဲပြားစေသည့် ဘာသာစကားဟူ၍ မရှိသလောက်ပင်ဖြစ်သည်။
သရ၏ (လျှာ)အနောက်ရောက်ရှိမှုကို သတ်မှတ်လိုပါက အရှေ့အဖွင့်နီးပါးအပြန့်သရကို နှိမ့်ထားသော ကို အသုံးပြုနိုင်သည်။
မြန်မာဘာသာစကားတွင် (အာ-သရ) ၏အနေအထားသည် အခြေခံသရ ထက် လျှာသည် အနည်းငယ် အပေါ်သို့ရောက်၍ အနောက်သို့လည်း အနည်းငယ် ရောက်ရှိသည်။
see the Burmese Vowels Diagram on page 6 & 7 လင်ဘားဂစ်ရှ် (Limburgish) ဘာသာစကား၏ ဒေသယိစကားဖြစ်သော ဟားမော့န်-အေချယ်စကား (Hamont-Achel dialect) တွင် အရှေ့၊ အလယါ၊ အနောက် အဖွင့်အပြန့်သရများကို ခွဲခြားထွက်ရှိကြသည်ဟု သိရသည်။
Features အဖွင့်သရဆိုရာ၌ လျှာသည် နိမ့်သောနေရာ၊ တစ်နည်း အာခေါင်မှ ဝေးသောနေရာတွင်ရှိသည်။
အရှေ့သရဟုဆိုရာ၌ လျှာသည် ခံတွင်း၏ အရှေ့ပိုင်း၌ တည်ရှိသည်။
ဤသရသည် အလယ်အဖွင့်သရများထဲ၌ပါဝင်သည်။
အကြောင်းမှာ တစ်ဝက်နှင့် အပိတ်သရများတွင် လျှာ၏ လှုပ်ရှားမှုသည် သက်တောင့်သက်တာရှိသော်လည်း ဤ၌ သက်သက်သာသာ မရှိပေ။
(ပါးစပ်လည်းဖွင့်ရမည်။
လျှာကိုလည်း အရှေ့သို့ ပို့ရမည်။
) အရှေ့အဖွင့်သရနှင့် အနောက်အဖွင့်သရတို့ကြား ခြားနားမှုသည် အရှေ့အပိတ်သရနှင့် အလယ်အပိတ်သရ (သို့) အလယ်အကိတ်သရနှင့် အနောက်အပိတ်သရတို့ကြား ခြားနားမှုသည့် ဆင်တူပေသည်။
မှတ်စု ကိုးကား ကဏ္ဍ:အရှေ့သရများ ကဏ္ဍ:အဖွင့်သရများ ကဏ္ဍ:အပြန့်သရများ။
ဖေဖေနဲ့လည်လည်သွားမယ် (; ဟန်းဂု: 아빠! 어디가?) သည် တောင်ကိုရီးယားနိုင်ငံ၊ MBC ရုပ်သံလိုင်းက ၂၀၁၃ မှ ၂၀၁၅ အထိ အတွဲနှစ်တွဲဖြင့် ထုတ်လွှင့်ပြသခဲ့သည့် လက်တွေ့ဘဝ ရုပ်သံအစီအစဉ်တစ်ခုဖြစ်သည်။
နာမည်ကျော် ဖခင်ငါးယောက်နှင့် ၎င်းတို့၏ သားသမီးများက ကျေးလက်ဒေသသို့ သွားရောက်ပြီး မစ်ရှင်များ ပြီးအောင် ဆောင်ရွက်ကြရသည်။
၂၀၁၃ ခုနှစ် ဇန်နဝါရီလ ၆ရက်နေ့တွင် တနင်္ဂနွေည အစီအစဉ်အဖြစ် စတင်ပြသခဲ့သည်။
မူရင်းအဖွဲ့ဝင်များမှာ သတင်းတင်ဆက်သူ ဂင်မ်ဆောင်းဂျူ၊ သရုပ်ဆောင် လီဂျုံးဟျော့၊ ဘောလုံးကစားသမားဟောင်း ဆုန်းဂျုံးဂု၊ သရုပ်ဆောင် ဆောင်ဒုံးအီးလ်၊ Vibe မှ အဆိုတော် ယွန်းမင်းဆူတို့နှင့် ၎င်းတို့၏ ကလေးငယ်များ ဖြစ်ကြသည်။
လီဂျုံးဟျော့နှင့် ဆုန်းဂျုံးဂုတို့မှာ အတွဲတစ်ပြီးသည့်နောက် ထွက်ခွာသွားကြသည်။
အတွဲနှစ်တွင် ဘောလုံးကစားသမားဟောင်း အန်းဂျောင်ဟွမ်း၊ ရက်ပါ ဂင်မ်ဂျင်းဖြို၊ သရုပ်ဆောင် လျူဂျင်းတို့ ပါဝင်လာကြသည်။
မကြာမီပင် ဂင်မ်ဂျင်းဖြို နုတ်ထွက်သွားပြီး သရုပ်ဆောင် ဂျောင်ဝွန်းအင်က အစားထိုး ပါဝင်လာသည်။
နှစ်နှစ်တာ ထုတ်လွှင့်ပြီးသည့်နောက် ၂၀၁၅ ခုနှစ် ဇန်နဝါရီလ ၁၅ ရက်တွင် ရပ်နားခဲ့သည်။
တရုတ်နိုင်ငံအတွင်း အလွန်လူကြိုက်များသည်ဖြစ်ရာ ဟူနန်ရုပ်သံလိုင်းက Where Are We Going, Dad? အမည်ဖြင့် တရုတ်ဗားရှင်းကို ၂၀၁၃ ခုနှစ် အောက်တိုဘာလ ၁၁ရက်တွင် ထုတ်လွှင့်ခဲ့သည်။
မြန်မာနိုင်ငံတွင် 5 Plus ရုပ်သံလိုင်းက ၂၀၁၅ နှင့် ၂၀၁၆ ခုနှစ်များ၌ ထုတ်လွှင့်ပြသခဲ့သည်။
အဖွဲ့ဝင်များ Season 1 Father Child Kim Sung-joo Kim Min-gook (son) Lee Jong-hyuk Lee Jun-soo (son) Song Chong-gug Song Ji-a (daughter) Sung Dong-il Sung Jun (son) Yoon Min-soo Yoon Hoo (son) Season 2 Father Child Kim Sung-joo Kim Min-yul (son) Sung Dong-il Sung Bin (daughter) Yoon Min-soo Yoon Hoo (son) Ahn Jung-hwan Ahn Ri-hwan (son) Ryu Jin Im Chan-hyung (son) Kim Jin-pyo Kim Gyu-won (daughter) Left mid-season and replaced by Jung Woong-in and daughter. Jung Woong-in Jung Se-yoon (daughter) ဆုများနှင့် ဆန်ခါတင်စာရင်း YearAwardCategoryResult201349th Baeksang Arts AwardsBest Entertainment Program ကိုးကား ပြင်ပလင့်ခ်များ ကဏ္ဍ:တောင်ကိုရီးယား ရသစုံရုပ်သံအစီအစဉ်များ ကဏ္ဍ:ကိုရီးယားဘာသာစကား ရုပ်မြင်သံကြား အစီအစဉ်များ ကဏ္ဍ:တောင်ကိုရီးယားနိုင်ငံရှိ ဖျော်ဖြေရေး။
၁၇၆၂ ရခိုင်ငလျင် သည် ဧပြီလ ၂ ရက်နေ့၊ ဒေသစံတော်ချိန် ညနေ ၅ နာရီအချိန်တွင် ဖြစ်ပွားခဲ့သည့် ငလျင်တစ်ခု ဖြစ်သည်။
ငလျင်ဗဟိုချက်သည် စစ်တကောင်း (ဘင်္ဂလားဒေ့ရှ်နိုင်ငံ) မှသည် ရခိုင်ပြည်နယ်ရှိ (မြန်မာနိုင်ငံ) နေရာအချို့တွင် ဖြစ်ပွားခဲ့သည်။
ဤငလျင်သည် ခန့်မှန်းခြေ ပြင်းအားပမာဏ ၈.၈ ရှိခဲ့သည်။
အမြင့်ဆုံးပြင်းအားသည် ၁၁ ရှိခဲ့သည်။
ငလျင်ကြောင့် ဘင်္ဂလားပင်လယ်အော်တွင် ဆူနာမီလှိုင်းများ ဖြစ်ပေါ်ခဲ့သည်။
သေဆုံးမှုသည် အနည်းဆုံး ၂၀၀ ရှိခဲ့သည်။
ငလျင် ငလျင်သည် စစ်တကောင်းတွင် လေးမိနစ်ခန့်ကြာအောင် လှုပ်ခတ်ခဲ့သည်။
ငလျင်ဗဟိုချက်ကိုမူ သေချာစွာမသိရှိရေသေးပေ၊ ၎င်းသည် စစ်တကောင်းအနီးမှသည် ရခိုင်ကမ်းရိုးတန်းအထိ နေရာများ ပြောင်းလဲကာ တည်ရှိနိုင်သည်။
ဆူနာမီ ဒါကာနှင့်ကာလကတ္တားမြို့ ဘင်္ဂလားပင်လယ်အော် အရှေ့မြောက်ကမ်းခြေတွင် ဆူနာမီလှိုင်းများ ဖြစ်ပေါ်ခဲ့သည်။
ဤဆူနာမီသည် ပင်လယ်အော်၏ အနောက်ဘက်တွင် ဖြစ်ပွားခဲ့ခြင်းဖြစ်ကာ သက်ရောက်မှု မရှိခဲ့ပေ။
ပျက်စီးမှုများ စစ်တကောင်းမြို့တွင် အုတ်ဖြင့်ဆောက်လုပ်ထားမှုမရှိသည့် အဆောက်အဦများနှင့် နံရံများသည် ပျက်စီးမှု မရှိခဲ့ပေ။
အရှေ့အိန္ဒိယကုမ္ပဏီ၏ စက်ရုံတစ်ခုသည် ဆိုးရွားစွာပျက်စီးခဲ့ရပြီး လုံခြုံစိတ်ချစွာအသုံးပြုနိုင်ခြင်း မရှိသည်အထိ ဖြစ်ခဲ့သည်။
ဧရိယာ ၆၀ စတုရန်းမိုင် (၁၆၀ စတုရန်းကီလိုမီတာ) ရှိသည့် နေရာတစ်ခုသည် စစ်တကောင်းမြို့ကမ်းခြေအနီးတွင် ပင်လယ်အောက်ခြေသို့ လုံးဝရောက်ရှိ ပျက်စီးသွားခဲ့ရသည်။
ကော့ဘဇား၏ မြောက်ဘက် ဘားချရာတွင် ကုန်းမြေသည် နစ်မြုပ်သွားခဲ့ပြီး လူပေါင်း ၂၀၀ သေဆုံးခဲ့ရသည်။
ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ ကဏ္ဍ:ဘင်္ဂလားဒေ့ရှ်နိုင်ငံတွင် ဖြစ်ပွားသော ငလျင်များ။
၁၉၉၅ မြန်မာ - တရုတ် ငလျင် သည် မြန်မာ- တရုတ်နယ်စပ်တွင် လှုပ်ခတ်ခဲ့သည့် ငလျင်တစ်ခု ဖြစ်သည်။
ဇူလိုင်လ ၁၂ ရက်နေ့၊ ဒေသစံတော်ချိန် 05:46:43 တွင် ဖြစ်ပွားခဲ့သည်။
ငလျင်ဗဟိုချက်သည် နယ်စပ်ဒေသ၏ မြန်မာဘက်ခြမ်း ရှမ်းပြည်နယ်၏ တောင်တန်းများ ရှိရာဒေသတွင် ဖြစ်ပွားခဲ့သည်။
၎င်းသည် Ms ၇.၃ ရှိပြီး Mw ၆.၈ ရှိသည်။
အမြင့်ဆုံး မာကယ်လီပြင်းအားသည် ၈ ရှိသည်။
ငလျင်ကြောင့် လူပေါင်း ၁၁ ဦး သေဆုံးခဲ့ကာ ၁၃၆ ဦး ထိခိုက်ဒဏ်ရာ ရရှိခဲ့သည်။
နိုင်ငံနှစ်ခုစလုံးမှ အိမ်ပေါင်း ၁၀၀၀၀၀ ကျော်သည် ပျက်စီးခဲ့ကာ ၄၂၀၀၀ သည် ဆိုးဆိုးရွားရွား ပျက်စီးခဲ့သည်။
ထိုင်းနိုင်ငံ၊ ချင်းမိုင်မြို့နှင့် ချင်းရိုင်မြို့များတွင်လည်း ထိခိုက်ပျက်စီးမှုများ ရှိခဲ့သည်။
ငလျင်မဖြစ်ပွားမီက ကြိုတင်ကာ အသိပေးနှိုးဆော်မှုများ လုပ်ဆောင်ခဲ့သဖြင့် စုစုပေါင်း သေဆုံးမှုသည် နည်းပါးခဲ့သည်။
ဤငလျင်သည် သမိုင်း၌ အောင်မြင်စွာကြိုတင်၍ ခန့်မှန်းနိုင်ခဲ့သည့် တစ်ခုတည်းသော ငလျင်ဖြစ်သည်။
ပြင်းအား အမြင့်ဆုံးလှုပ်ခါခဲ့သည့်ပြင်းအားသည် မြန်မာနိုင်ငံတွင် ဖြစ်ပွားခဲ့သည်။
ယူနန်စီရင်စုတွင် ငလျင်သည် ဧရိယာ ၁၀၄၀၀ စတုရန်းကီလိုမီတာ အပေါ် ပြင်းထန်စွာသက်ရောက်ခဲ့သည်။
ယူနန်၏ ခရိုင်များနှင့် စီရင်စုနယ်များဖြစ်ကြသည့် Simao ခရိုင်၊ Linxiang ခရိုင်နှင့် Xishuangbanna Dai Autonomous စီရင်စုနယ် စသည်တို့တွင်လည်း သက်ရောက်မှုများ ရှိခဲ့သည်။
Menglian, Ximeng, Lancang, Cangyuan နှင့် Menghai စသည့်မြို့ငါးမြို့နှင့် ကျေးရွာပေါင်း ၂၂၄၂ ရွာသည် ငလျင်ဇုန်အတွင်း ကျရောက်ခဲ့ကာ အိမ်ထောင်စုပေါင်း ၁၂၇၄၂၀ ခု၊ လူပေါင်း ၅၇၇၁၈၈ ဦးအပေါ် သက်ရောက်မှု ရှိခဲ့သည်။
တရုတ်ငလျင်တိုင်းတာရေးက ဆိုသည်မှာ ငလျင်သည် ပြင်းအားသည် အဆင့် ၈ ရှိခဲ့သည်။
ယူနန်ပြည်နယ်တွင် ဧရိယာ ၁၁၀ စတုရန်းကီလိုမီတာကို သက်ရောက်ခဲ့သည်။
အုတ်နှင့် သစ်သားအဆောက်အဦများစွာတို့သည် ကြီးမားစွာ ထိခိုက်ပျက်စီးခဲ့သည်။
ပြင်းအားဇုန်အတွင်းတွင် တည်ရှိသည့် အချို့အဆောက်အဦများသည် ပြိုကျခဲ့သည်။
thumb|တို့ဗမာအစည်းအရုံးမှ ရေးဆွဲခဲ့သော သုံးရောင်ခြယ်အလံ သုံးရောင်ခြယ်သီချင်းသည် တို့ဗမာအစည်းအရုံးမှ ရေးဆွဲအသုံးပြုခဲ့သော အလံ၏အကြောင်းကို ဖော်ကျူးထားသော သီချင်းတစ်ပုဒ်ဖြစ်သည်။
သုံးရောင်ခြယ်ဟူသည် ထိုအလံ၏ အဝါ၊ အစိမ်းနှင့် အနီရောင်တို့ပင်ဖြစ်သည်။
တို့ဗမာအစည်းအရုံးမှ ပထမဆုံးရေးဆွဲခဲ့သော အလံတွင် အဝါ၊ အစိမ်းနှင့် အနီရောင် ရေပြင်ညီမျဉ်းသုံးကြောင်းပါရှိသည်။
နိုင်ငံတော်အလံနှင့်နေ့ထူးများ (၁၉၅၅) နောက်ပိုင်းတွင် အလယ်၌ဒေါင်းရုပ်ကို ထည့်သွင်းခဲ့သည်။
၁၉၃၈ တွင်မူ တူနှင့်တံစဉ်းကို ဒေါင်းရုပ်‌နေရာတွင် အစားထိုး၍ အသုံးပြုခဲ့ကြသည်။
သို့ဖြစ်ရာ ထိုသုံးရောင်ခြယ်သီချင်းတွင် စာသားမူများကွဲပြားခဲ့သည်။
မူလရေးသားထားသော စာသားကို "ပထမသုံးရောင်ခြယ်" ဟူ၍လည်းကောင်း တူတံစဉ်းပါသည့်အလံစာသားကို "ဒုတိယသုံးရောင်ခြယ်" ဟူ၍ လည်းကောင်း ခေါ်ဆိုကြသည်။
၂၀၁၀ မှ အသုံးပြုခဲ့သော မြန်မာအလံ စာသား thumb သီချင်းစာသားကို ဆရာရွှေတိုင်ညွန့်မှ ရေးစပ်ခဲ့သည်။
တို့ဗမာအစည်းအရုံးသမိုင်း – စာ ၃၀ တို့ဗမာခေတ်အစဉ်မညှိုးပြီီ၊ ရှစ်ပုလ္လင်စိုးပါတဲ့၊ ဓမ္မရာဇ်ဘုရင်မျိုး ကုန်းဘောင်နွယ်မှန်သည်၊ (သုံးရောင်ခြယ်)၂ အလံ‌တော်ကြီး ... ကမ္ဗည်းနဲ့စိုက်ထူမည်။
(ဗုဒ္ဓဗမာပြည်၊ ဥတ္တမဇာဂီ၊ အောင်မင်္ဂလာတရားနဲ့စုံညီ)၂ (အတိတ်တဘောင် ဩဘာထွန်းသည်၊ အတိတ်ဆောင်ကာ ပြောရဦးမည်၊ နမိတ်တဘောင်ဩဘာထွန်းသည်၊ ကျွန်းလက်ျာဇမ္ဗူဒီ)၂ (ဒို့အမျိုးဇာတိက ဘုန်းရှိခဲ့တာယုံကြည်၊ တက်လူများ သည်စိတ်ထားနဲ့ စွန့်စားခဲ့ကြသည်)၂ (ဗမာပြည်ဝယ် ဘုန်းရောင်လက်သည်၊ သာကီနွယ် ကုန်းဘောင်ဆက်အညီ)၂ ကမ္ဘာကို စိုးမိုးအုပ်ချုပ်ခဲ့ရသည်၊ ခေတ်သစ်ထူထောင်မည်၊ အရောင်သုံးမျိုးနဲ့ တို့အလံစိုက်ထူမည်။
(သံပြိုင်) (ဗမာကိန်းအညီ၊ အဝါအစိမ်းအနီ၊ အဝါရောင်ဆိုတာကတော့ ဘာသာရယ်၊ သာသနာရယ်၊ ပညာရယ် တိုးလိမ့်မည်၊ အစိမ်းရောင်ရည်ရွယ်ချက်က စပါးဆန်ရေ–ရွှေငွေရတနာ အထွေထွေသာပေါမည်၊ (အနီရောင်မြင်သူအသည်းမှာ ရဲစိတ်ရဲမာန်ထက်သန်ရမည်)၂ တို့ဗမာကုန်းဘောင် နွယ်မှန်သည်၊ သုံးရောင်ခြယ်အလံတော်ကြီး ကမ္ဗည်းနဲ့ စိုက်ထူမည်။
(တို့ဗမာပြည်)၂ အရှေ့ဘက်မှာတော့ ပြု‌‌ပ္ပေရှမ်းပြည် (တို့ဗမာပြည်)၂၊ အနောက်ဘက်မှာတော့ ဗုဒ္ဓဟေနန်းတည်၊ တောင်ဘက်ကတော့ သမုဒ်ရေေစခန်းညီ၊ မြောက်ဘက်မှာ တရုတ်‌ပြေစခန်း အေးချမ်းသာစည်၊ (မြန်မာပြည်မှာလေ – ရာဇာကင်းပေမယ့် – သာသာနာအဆင်းကတော့ လင်းပေသည်)၂ မင်းနေပြည်တရားအမှန်ကြိုက်သည်၊ ကမ္ဘာ့အလံစိုက်မည်၊ တိုက်တစ်သောင်းက ခညောင်းရပေသည်၊ တို့အလံတော် အရောင်သုံးမျိုး တန်ခိုးနဲ့စုံအညီ ...။
(သံပြိုင် ပြန်ကောက်) ဗမာကိန်းအညီ၊ ဝါစိမ်းအနီီ၊ ကမ္ဗည်းနဲ့စိုက်ထူမည်။
သုံးရောင်ခြယ်တူတံစဉ်း thumb သုံးရောင်ခြယ်တူတံစဉ်းစာသားကိုမူ ဒဂုန်ဆရာတင်ကရေးစပ်ခဲ့သည်။
ဝါစိမ်းနီတူတံစဉ်း သီချင်းကိုဖြင့်၊ ဗမာကိန်းအညီ ဇမ္ဗူတခွင် ပွင့်လင်းစေဘို့၊ မောင်ရယ် … မူ အမြန်ရှင်းအောင်ပ ပြောပြချင်တယ်၊ ဗမာ့အလံကြီးရယ်ဟု ကမ္ဘာ့ရန်မီးတွေ အဖြာဖြာကွယ်ဘို့၊ သာသာနာနွယ် ဝါရောင်သုံးတယ် ဘုန်း … ဘုန်းတောက်လို့ကြွယ်၊ (ထူးထူးခြားခြား ဗမာများနေတဲ့ ဗမာတိုင်းပြည်ရဲ့ ကျက်သရေ အသွယ်သွယ်)၂၊ သာသနာတော် ထွန်းရာအရပ်မို့ကွယ် အထက်က အဝါရောင်ခြယ်၊ သစ်ဝါး ရေနံ ကျောက်သံ စပါး ထွက်တယ်၊ စိုစိုစိမ်းစိမ်း အထိမ်းအမှတ်ခြယ်၊ သတ္တိဂုဏ် ရဲဂုဏ်ကိုသာ တကယ်၊ သွေးသစ် အနီရောင်ခြယ် (သုံးရောင်လွှမ်းခြယ် ဆန်းကျယ်၊ ခေတ်သစ် ထူထောင်နိုင်မယ်)၂ အောင် ... အောင်လံတော်ကြီး နိသျှည်းမြင်စေဘွယ်။
အခြားဖတ်ရန် တို့ဗမာ သီချင်း မြန်မာနိုင်ငံ၏ အလံတော် ကိုးကား ကဏ္ဍ: မြန်မာ့ဂီတ ကဏ္ဍ: မြန်မာသီချင်းများ။
ကျောက်ကြမ်းပြတ်ရွေ့ကြော သည် မြန်မာနိုင်ငံ၊ ရှမ်းပြည်နယ်မှ ထိုင်းနိုင်ငံဖက်အထိ ၅၁၀ ကီလိုမီတာခန့် အရှည်တည်ရှိသည့် ပြတ်ရွေ့ကြောတစ်ခု ဖြစ်သည်။
ဤပြတ်ရွေ့ကြောသည် ၁၉၁၂ မေမြို့ငလျင် လှုပ်ခတ်စေသည့် ရင်းမြစ်လည်း ဖြစ်သည်။
ဤပြတ်ရွေ့ကြောနှင့် ပတ်သက်၍ စစ်ကိုင်းပြတ်ရွေ့ကြောကဲ့သို့ သေချာစွာလေ့လာထားမှုမျိုး မရှိပေ။
ပြတ်ရွေ့ကြောသည် ရှမ်းတောင်တန်းများတစ်လျှောက် တည်ရှိနေကာ စစ်ကိုင်းပြတ်ရွေ့ကြောနှင့် အပြိုင်အနေအထား တည်ရှိသည်။
ဤပြတ်ရွေ့ကြော၏ ရွေ့လျားမှုနှုန်းသည် 1 mm/yr ဖြစ်သည်။
အပိုင်းများ thumb|Extensional fault system along the Kyaukkyan Fault are responsible for the formation of basins such as in Inle Lake. မြစ်ငယ်အပိုင်း ကျောက်ကြမ်းပြတ်ရွေ့ကြောဇုံ၏ မြောက်ဘက်ဆုံးအပိုင်းသည် ၁၆၀ ကီလိုမီတာရှိကာ တောင်ကြီးမြို့၏ မြောက်ဘက်မှစကာ မန္တလေးမြို့ အရှေ့ဘက်တွင် အဆုံးသတ်သည်။
မြစ်ငယ်အပိုင်းဟူသည့် အမည်သည် မြစ်ငယ်မြစ်ကို ယူ၍ ပေးထားခြင်း ဖြစ်သည်။
၁၉၁၂ ခုနှစ်တွင် မြစ်ငယ်ပြတ်ရွေ့ကြောအပိုင်းတစ်ခုလုံးသည် လှုပ်ခတ်ခဲ့ကာ ပမာဏ ၇.၇ ရှိသည့် ငလျင်တစ်ခုကို ဖြစ်ပေါ်စေခဲ့သည်။
တောင်ကြီးအပိုင်း ဤပြတ်ရွေ့ကြောအပိုင်းသည် ၅၀ ကီလိုမီတာ အကျယ်ကာ ၁၀၀ ကီလိုမီတာ ရှည်သည်။
ဘေးနားတွင် တောင်ကြီးနှင့် ပင်းဒယ ပြတ်ရွေ့ကြောနှစ်ခု တည်ရှိသည်။
နှစ်ခုစလုံးသည် သာမန်ပြတ်ရွေ့ကြာများ ဖြစ်ကြသည်။
သံလွင်အပိုင်း သံလွင်ပြတ်ရွေ့ကြောအပို်င်းဟူသည့် အမည်သည် သံလွင်မြစ်ကို ယူ၍ ခေါ်ထားခြင်း ဖြစ်သည်။
ပြတ်ရွေ့ကြောသည် ၅.၄ ကီလိုမီတာခန့် ရှိသည်။
ပြတ်ရွေ့ကြောသည် ကွေးနေသည်။
ဤပြတ်ရွေ့ကြောသည် Mae Ping ပြတ်ရွေ့ကြောနှင့် ဆက်နေသည်။
ကျောက်ကြမ်းပြတ်ရွေ့ကြောသည် မြန်မာနှင့် ထိုင်း နယ်စပ်ကို ဖြတ်ကျော်ကာ နောက်ထပ် ၁၇၉ ကီလိုမီတာ ရှည်ပြီး ဘန်ကောက်မြို့၏ မြောက်ဘက်တွင် အဆုံးသတ်သွားသည်။
ငလျင်လှုပ်ရှားမှု ဤပြတ်ရွေ့ကြောသည် ရှမ်းတောင်တန်းတွင် ကြီးမားသည့် ငလျင်လှုပ်ခတ်မှုများကို ဖြစ်စေခဲ့ကာ ၁၉၁၂ မေမြို့ငလျင်လည်း ပါဝင်သည်။
ထို့အပြင် အလယ်အလတ်အဆင့်ရှိ ငလျင်များသည် ၁၉၇၅ နှင့် ၁၉၈၅ တွင် ဤပြတ်ရွေ့ကြောပေါ်တွင် လှုပ်ခတ်ခဲ့သည်။
သုတေသနပညာရှင်များက ကျောက်ကြမ်းပြတ်ရွေ့ကြောတစ်လျှောက် 1260 ± 30 BP နှင့် 4660 ± 30 BP စသည့်အချိန်များတွင် ဖြစ်ပွားခဲ့သည့် ငလျင်နှစ်ခုကို တွေ့ရှိခဲ့ကြသည်။
၁၉၈၈ လန်ကန့် - ဂန့်မ ငလျင်များနှင့် ၂၀၁၁ တာလေးငလျင်များ သည် မကြာသေးမီက ဖြစ်ပွားခဲ့သည့် ကြီးမားသည့် ငလျင်များ ဖြစ်ကြသည်။
သုတေသနလေ့လာမှုများက ခန့်မှန်းသည်မှာ ဤပြတ်ရွေ့ကြောတစ်လျှောက် လှုပ်ခတ်သည့် ငလျင်များ၏ ပြင်းအားသည် M6.8 မှ 8.4 အထိ ရှိသည်ဟု ဆိုကြသည်။
ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ ကဏ္ဍ:မြန်မာနိုင်ငံ၏ ဘူမိဗေဒ ကဏ္ဍ:မြန်မာနိုင်ငံ၏ ပထဝီဝင်။
ကော့မြစ် သည် အရှေ့တောင်အာရှတွင် ဖြစ်သန်းစီးဆင်းနေသည့် မြစ်တစ်စင်း ဖြစ်သည်။
မြစ်လမ်းကြောင်း မြစ်သည် မြန်မာနိုင်ငံ၊ ရှမ်းပြည်နယ်၊ Daen Lao တောင်တန်းများမှ စတင်ဖြစ်တည်လာသည်။
၎င်းသည် အရှေ့ဘက် မြန်မာ - ထိုင်းနယ်စပ် သို့ ဆက်လက်စီးဆင်းကာ ထိုင်းနိုင်ငံ၏ နယ်စပ်မြို့ဖြစ်သည့် Tha Ton ကို ဖြတ်သန်းစီးဆင်းသွားသည်။
၎င်းသည် ချင်းမိုင်စီရင်စု၊ Mae Ai ခရိုင်သို့ စီးဆင်းသည်။
ထိုင်းနိုင်ငံရှိ ဤမြစ်၏ အစိတ်အပိုင်းအများစုသည် Chiang Rai စီရင်စုတွင် ဖြစ်ကာ ထိုနေရာတွင် Mueang Chiang Rai ခရိုင်ကို ဖြတ်သန်းပြီးနောက်တွင် အရှေ့မြောက်ဘက်သို့ ကွေ့သွားကာMae Chan, Wiang Chai နှင့် Chiang Saen ခရိုင်များကို ဖြတ်သန်းစီးဆင်းသည်။
ဤမြစ်သည် ကျယ်၍ တိမ်ပြီး မြစ်ရေစီးဆင်းမှုသည် နှေးသည်။
Tha Ton နှင့် Chiang Rai မြို့အကြားရှိ ခရီးတစ်ဝက်ခန့်ဖြစ်သည့် ၆၀၀ မီတာ (၂၀၀၀ ပေ) သည် ကြည်လင်သည့်အနည်းငယ် စီးဆင်းသည်။
Chiang Rai ၏ မြစ်အောက်ပိုင်းရှိ ကီလိုမီတာများစွာတို့သသည် Wiang Chai အနီး တူးမြောင်းတမံသို့ မရောက်ရှိခင်နေရာသည် ကန်တစ်ခု ဖြစ်လျက်ရှိသည်။
ကော့မြစ်သည် Mekong မြစ်၏ မြစ်လက်တက်တစ်ခု ဖြစ်သည်။
၎င်းသည် လာအိုနယ်စပ်နှင့် မျက်နှာချင်းဆိုင် Chiang Saen ခရိုင်ရှိ Sop Kok ၏ မြစ်ဝတွင် တည်ရှိသည်။
Chiang Rai မြို့အနီးတွင် Phahonyothin လမ်းမသည် မြစ်ကို ဖြတ်သန်းသွားသည်။
Chiang Rai မြို့အနီးတွင် ကော့မြစ်ကို ဖြတ်သန်းဖောက်လုပ်ထားသည့် တံတား ငါးစင်း ရှိသည်။
မြစ်လက်တက်များ ကော့မြစ်၏ အဓိက မြစ်လက်တက်များမှာ ဖန့်မြစ်နှင့် လာအိုမြစ်တို့ ဖြစ်ကြသည်။
Kok River Basin ဆည်များ Chiang Rai ၏ အရှေ့ဘက်ရှိ လယ်စိုက်ခင်းများကို ရေထောက်ပံ့ပေးရန် ဂိတ် ၁၁ ခု ပါရှိသည့် ဆည်အသေး တစ်ခု တည်ရှိသည်။
ဤဆည်သည် Hwy 1 တံတား၏ အရှေ့ဘက် ၁၁ ကီလိုမီတာ (၇ မိုင်) အကွာတွင် တည်ရှိသည်။
၎င်းသည် မြစ်ထဲမှ ရေကို ကန်ထဲသို့ ပြောင်းလဲထားသည်။
မိုင်များစွာ ရှည်လျားသည့် ဤဆည်အတွင်းတွင် တစ်နှစ်၏ ရှစ်လကြာ ရေများကို သိုလှောင်သည်။
ထို့အပြင် မြန်မာဘက်ခြမ်းတွင်လည်း ဆည်တစ်ခု ဆောက်လုပ်ရန် စီစဉ်ထားသည်။
ထိုနေရာသည် နယ်စပ်မှ ရေဆန်ဘက် ၃၂ ကီလိုမီတာ (၂၀ မိုင်) အကွာတွင် တည်ရှိသည်။
တော့ဂီယာ ကိုးကား ကဏ္ဍ:မြန်မာနိုင်ငံရှိ မြစ်များ ကဏ္ဍ:ထိုင်းနိုင်ငံရှိ မြစ်များ။
ကိုရီးယားသမ္မတနိုင်ငံ၏ နိုင်ငံခြားရေးနှင့် ပြည်ပရောက် ကိုရီယားလူမျိုးများအရေး ဆောင်ရွက်နိုင်ရန် ၁၉၄၈ခု ဇူလိုင်လ ၁၇ ရက်မှစ၍ နိုင်ငံခြားရေးဝန်ကြီးဌာနကို ဖွဲ့စည်းထားရှိသည်။
ရုံးချုပ်အဆောက်အအုံမှာ လက်ရှိတွင် ဂျုံးနိုခရိုင်၌ တည်ရှိသည်။
"Location." (Archive) Ministry of Foreign Affairs (South Korea). Retrieved on January 1, 2014. "Ministry of Foreign Affairs, 60, Sajik-ro 8-gil, Jongno-gu, Seoul, Korea (110-787)" သမိုင်းကြောင်း သမ္မတ ရီဆွန်းမန်းလက်ထက်တွင် ပြဋ္ဌာန်းသည့် အစိုးရဖွဲ့စည်းပုံဥပဒေအရ ၁၉၄၈ ခုနှစ်တွင် စတင်တည်ထောင်ခဲ့သည်။
နိုင်ငံခြားရေးမူဝါဒဆိုင်ရာ၊ ပြည်ပရောက် ကိုရီယားလူမျိုးများအား ကာကွယ်စောင့်ရှောက်ရေးဆိုင်ရာ၊ အပြည်ပြည်ဆိုင်ရာ စီးပွားရေး၊ သဘောတူစာချုပ်စာတမ်း၊ သံခင်းတမန်ခင်းဆိုင်ရာ ကိစ္စရပ်များ ဆောင်ရွက်ရသည်။
ဝန်ကြီးဌာနတည်ထောင်ပြီ များမကြာမီ အမေရိကန်ပြည်ထောင်စု၊ ယူနိုက်တက်ကင်းဒမ်းနှင့် ပြင်သစ်နိုင်ငံများသို့ သံတမန်များ စေလွှတ်ခဲ့သည်။
၁၉၆၃ တွင် သံရုံးဝန်ထမ်းများအတွက် နိုင်ငံခြားရုံးဝန်ထမ်းများ ပညာရေးသိပ္ပံကို ဖွင့်လှစ်ပေးခဲ့ပြီး၊ ၁၉၆၅ တွင် နိုင်ငံခြားရေး သုတေသနသိပ္ပံ ဖြစ်လာခဲ့သည်။
၁၉၇၆ ဒီဇင်ဘာတွင် ၎င်းသုတေသနသိပ္ပံကို နိုင်ငံခြားရေးနှင့် လုံခြုံရေးသိပ္ပံအဖြစ် ပြင်ဆင်ဖွဲ့စည်းခဲ့သည်။
၂၀၁၂ တွင် ကိုရီးယားအမျိုးသား သံတမန်ရေးအကယ်ဒမီ ဖြစ်လာခဲ့ပြီး၊ တောင်ကိုရီးယားနိုင်ငံအတွင်း အကြီးဆုံး သုတေသနနှင့် လေ့ကျင့်ရေးသိပ္ပံ ဖြစ်လာခဲ့သည်။
၁၉၉၈ ခုနှစ်တွင် ဝန်ကြီးဌာနကို နိုင်ငံခြားရေးနှင့် ကုန်သွယ်ရေး ဝန်ကြီးဌာန (MOFAT, 외교통상부) အဖြစ် ပြောင်းလဲခဲ့ပြီး နိုင်ငံခြားကုန်သွယ်ရေးကိုပါ တာဝန်ယူရသည်။
၂၀၁၃ ခုနှစ်၊ သမ္မတ ဘတ်ဂွန်းဟျဲ လက်ထက်တွင် မူလအမည်သို့ ပြန်လည်ပြောင်းလဲခဲ့သည်။
ဖွဲ့စည်းပုံ ဝန်ကြီးလက်အောက်တွင် ဒုဝန်ကြီးနှစ်ဦး၊ ကိုရီးယားအမျိုးသား သံတမန်ရေးအကယ်ဒမီမှ ဒုဝန်ကြီးအဆင့်ရှိ အဓိပတိ၊ ကိုရီးယားကျွန်းဆွယ် ငြိမ်းချမ်းရေးနှင့် လုံခြုံရေးဆိုင်ရာ အထူးကိုယ်စားလှယ်တို့ ရှိကြသည်။
ဝန်ကြီးများစာရင်း Portrait Name Term of office President Took office Left office Time in office 1 80px ဂျန်ထဲ့ဂ်ဆန် 15 August 1948 24 December 1948 60pxရီဆွန်းမန်း 2 60x80px အင်မ်ဗြောင်းဂျစ် 25 December 1948 15 April 1951 3 80px ဗြောန်းယောင်းထယ် 16 April 1951 28 July 1955 4 60x80px ဂျိုဂျောင်းဟွမ် 29 July 1955 21 December 1959 — 80px ချွဲဂယူဟာ 22 December 1959 24 April 1960 5 80px ဟောဂျောင်း 25 April 1960 19 August 1960 60pxယွန်းဘိုဆောန်း 6 80px ဂျောင်အီးလ်ဟျောင်း 23 August 1960 20 May 1961 7 80px ဂင်မ်ဟုံးအီးလ် 21 May 1961 21 July 1961 8 80px ဆုန်းယိုချန်း 22 July 1961 10 October 1961 9 60x80px ချွဲဒေါ့ရှင်း 11 October 1961 15 March 1963 60pxဘာ့ဂ်ဂျောင်ဟီး 10 80px ဂင်မ်ယုံးရှစ်ဂ် 16 March 1963 16 December 1963 11 80px ဂျောင်အီးလ်ဂွေါန်း 17 December 1963 24 July 1964 60pxဘာ့ဂ်ဂျောင်ဟီး 12 80px လီဒုံးဝေါန်း 25 July 1964 26 December 1966 (11) 80px ဂျောင်အီးလ်ဂွေါန်း 27 December 1966 29 June 1967 13 80px ချွဲဂယူဟာ 30 June 1967 3 June 1971 (10) 80px ဂင်မ်ယုံးရှစ်ဂ် 4 June 1971 2 December 1973 14 60x80px ဂင်မ်ဒုံးဂျို 3 December 1973 18 December 1975 15 80px ဘာ့ဂ်ဒုံးဂျင်း 19 December 1975 1 September 1980 60pxချွဲဂယူဟာ 16 60x80px နိုရှင်းယောင်း 2 September 1980 1 June 1982 60pxချန်ဒူဟွမ် 17 60x80px လီဘောမ်းဆော့ 2 June 1982 9 October 1983 18 80px လီဝေါန်းဂယောင်း 15 October 1983 26 August 1986 19 60x80px ချွဲဂွမ်ဆူ 26 August 1986 5 December 1988 60pxရိုထယ်ဝူ 20 60x80px ချွဲဟိုဂျွန်း 5 December 1988 27 December 1990 21 60x80px လီဆန်းအို့ 27 December 1990 26 February 1993 22 80px ဟန်ဆွန်းဂျူ 26 February 1993 24 December 1994 60pxဂင်မ်ယောင်းဆမ် 23 60x80px ဂုံးနိုမြောင် 24 December 1994 7 November 1996 24 60x80px ယူဂျုံးဟာ 7 November 1996 3 March 1998 25 60x80px ဘာ့ဂ်ဂျောင်းဆူ 3 March 1998 4 August 1998 60pxဂင်မ်ဒယ်ဂျောင် 26 60x80px ဟုံးဆွန်းယောင်း 4 August 1998 14 January 2000 27 60x80px လီဂျောင်ဘင်း 14 January 2000 26 March 2001 28 80px ဟန်ဆွန်းဆူ 26 March 2001 4 February 2002 29 60x80px ချွဲဆောင်ဟုံး 4 February 2002 27 February 2003 30 80px ယွန်းယောင်းဂွမ် 27 February 2003 17 January 2004 60pxရိုမူဟျောန်း 31 80px ဘန်ဂီမွန်း 17 January 2004 10 November 2006 32 80px ဆုန်းမင်းဆွန်း 10 November 2006 29 February 2008 33 80px ယွန်းမြောင်ဟွမ်း 29 February 2008 4 September 2010 60pxလီမြောင်ဘာ့ 34 80px ဂင်မ်ဆောင်ဟွမ်း 8 October 2010 11 March 2013 35 80px ယွန်းဗြောင်းဆဲ 11 March 2013 18 June 2017 60pxဘတ်ဂွန်းဟျဲ 36 80px ဂန်ဂယောင်းဟွာ 18 June 2017 8 February 2021 60pxမွန်းဂျယ်အင်း 37 80px ဂျောင်အွီယုံး 9 February 2021 Incumbent ကိုးကား ပြင်ပလင့်ခ်များ Ministry of Foreign Affairs Ministry of Foreign Affairs (English) ကဏ္ဍ:တောင်ကိုရီးယားနိုင်ငံ၏ ဝန်ကြီးဌာနများ။
ဂျပန်နိုင်ငံ၊ တိုကျိုမြို့တွင် ၂၀၂၁ခုနှစ် ဩဂုတ်လ ၂၄ရက်မှ စက်တင်ဘာလ ၅ရက်နေ့အထိ ကျင်းပခဲ့သည့် မသန်စွမ်းအိုလံပစ်ပြိုင်ပွဲသို့ မြန်မာအသင်းသည် ဝင်ရောက်ယှဉ်ပြိုင်ရန် စီစဉ်ခဲ့သည်။
သို့သော် နိုင်ငံ​ရေးအ​ခြေအ​နေများ​ကြောင့် ပြိုင်ပွဲ စတင်ချိန်တွင် နုတ်ထွက်ခဲ့ပြီး ဝင်ရောက်ယှဉ်ပြိုင်ခြင်း မရှိခဲ့ပေ။
ရေကူး မြန်မာအသင်းသည် ရေကူးအားကစားနည်း၌ ယှဉ်ပြိုင်ခွင့် ခွဲတမ်းရရှိခဲ့သည်။
သို့​သော် ဝင်​ရောက်ယှဉ်ပြိုင်ခြင်း မရှိခဲ့​ပေ။
ဓမ္မစင်တာ သည် ဘုန်းတော်ကြီးပညာသင်ကြားရေးမဟုတ်သည့် ဗုဒ္ဓဘာသာစင်တာတစ်ခု ဖြစ်သည်။
မဟာယာနထိန်းသိမ်းစောင့်ရှောက်ရေးဖောင်ဒေးရှင်းက ဤစင်တာ၏ လုပ်ဆောင်မှုများသည် ဗုဒ္ဓဘာသာ၏ သင်ကြားပြသမှုများကို စောင့်ရှောက်ရန် နှင့် ပြန့်ပွားရန် ဖြစ်သည်ဟု ဆိုခဲ့သည်။
ooဤဆောင်းပါးသည် အစိုးရနှင့်နိုင်ငံရေးစနစ်များကို ကဏ္ဍအလိုက်ခွဲခြား၍ စီစဉ်ပေးထားသောစာရင်းဆောင်းပါးဖြစ်သည်။
ဤစာရင်းပါစနစ်များ၏ အဓိပ္ပာယ်သတ်မှတ်ချက်များသည် ပြန်ထပ်ကောင်းထပ်နိုင်လိမ့်မည်။
အခြေခံအစိုးရပုံစံများ +အစိုးရစနစ်များကို အဓိက အမျိုးအစား နှစ်မျိုး ခွဲခြားနိုင်သည်။
၎င်းတို့မှာ ဒီမိုကရေစီစနစ်နှင့် ဒီမိုကရေစီမဟုတ်သော စနစ်များ ဖြစ်ကြသည်။